2. klase

Tēma: Kiberterorizēšana

3. nodarbība - Kā rīkoties, piedzīvojot kiberterorizēšanu?

**Nodarbības atsegums**

**Nodarbībā sasniedzamie rezultāti**

***Skolēnam veidojas priekšstats par to,***

* kādas ir kiberterorizēšanas izpausmes, cēloņi, sekas un resursi tās mazināšanā;
* veidot izpratni, kas ir “malā stāvētājs” un kādi tikumi nepieciešami, lai iestātos pret kiberterorizēšanu.

***Skolēnam sāk veidoties morālais ieradums***

* neiesaistīties kiberterorizēšanā;
* identificēt un izmantot dažādus resursus, nepieciešamības gadījumā meklēt atbalstu, sastopoties ar kiberterorizēšanu.

**Atslēgvārdi: “**malā stāvētājs”, atbildība, aizstāvis, aktīvi iesaistīties.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa | Rūpes, patiesība, saskaņa  |
| Tikumi | Atbildība, savaldība, līdzcietība, gudrība | Līdzjūtība, empātija, pilsoniskums, pašiniciatīva, apņēmīgums |

**Mācību materiāli:**

* PowerPoint “Kā rīkoties, piedzīvojot kiberterorizēšanu?”.

**Atslēgas jautājumi:**

1. Kas, tavuprāt, ir “malā stāvētājs”?
2. Kāda ir “malā stāvētāja” atbildība? Kāpēc?
3. Kāpēc, tavuprāt, cilvēki kļūst par “malā stāvētājiem”?
4. Kā rīkotos “malā stāvētājs”?
5. Kā rīkotos cilvēks, kurš iestājas pret netaisnību?
6. Par kādu cilvēku tu vēlētos kļūt tiešsaistes vidē?
7. Vai ir kādi labi ieradumi, kas tev jāpraktizē, lai kļūtu par šādu cilvēku?

Mācību aktivitātes

Ierosme. “Malā stāvētāji” (ieteicamais laiks 10 min.)

Skolotājs uzraksta uz tāfeles jautājumu Kas, tavuprāt, ir “malā stāvētājs”? Dod laiku skolēniem apdomāties **1 minūti.** Pēc minūtes skolēnu idejas uzraksta uz tāfeles.

**[2. slaids]** Aicina skolēnus aplūkot fotogrāfiju *PowerPoint* prezentācijā un pārrunā šādus jautājumus:

* Kas ir varmākas?
* Kas ir upuri?
* Kas ir “malā stāvētāji”?
* Kāda ir “malā stāvētāja” atbildība? Kāpēc?
* Kāpēc, tavuprāt, cilvēki kļūst par “malā stāvētājiem”?

1. aktivitāte. Aizstāvji (ieteicamais laiks 10 min.)

**[3. slaids]** Lai arī “malā stāvētāji” nav aktīvi iesaistīti kiberterorizēšanā, viņi ļauj tai turpināties. Mēs vēlamies kļūt par aizstāvjiem – par cilvēkiem, kas rīkojas pareizi un iestājas pret netaisnību. Kādi tikumi tev var būt vajadzīgi, lai kļūtu par aizstāvi, kurš iestājas pret netaisnību?

**[4. – 7. slaids]** Skolotāja aicina skolēnu izlasīt situāciju aprakstus *PowerPoint* prezentācijā un pārrunā šādus jautājumus katrā situācijā:

- Kā rīkotos “malā stāvētājs”?

- Kā rīkotos aizstāvis?

2. aktivitāte. Morālā dilemma (ieteicamais laiks 10 min.)

**[8. slaids]** Skolotāja aicina skolēnus izlasīt morālo dilemmu *PowerPoint* prezentācijā. Skolēni situāciju pārrunā pāros, pēc tam izstāsta 1 ideju visai klasei.

Pievērs uzmanību šiem jautājumiem:

* Kāda ir problēma?
* Kā tu justos?
* Kādi tikumi ir vajadzīgi, lai veiksmīgi atrisinātu problēmu?
* Kāda būtu saprātīga rīcība? Vai šai situācijai ir vairāk nekā viens risinājums?

Kopīgā noslēguma apspriede. Refleksija

**[9. slaids]** Kopā ar skolēniem pārrunā jautājumus: Kādi ir kiberterorizēšanas cēloņi? Kāpēc daži cilvēki nodarbojas ar kiberterorizēšanu? Par kādu cilvēku tu vēlētos kļūt tiešsaistes vidē? Vai ir kādi labi ieradumi, kas tev jāpraktizē, lai kļūtu par šādu cilvēku?